**ELŐTERJESZTÉS**

**Körmend város Önkormányzata Képviselő-testülete 2017. augusztus 31-i ülésére**

**Tárgy:** helyi esélyegyenlőségi programterv felülvizsgálata

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és ahelyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezéseinek megfelelően a Képviselő-testület korábban elfogadta az Önkormányzat esélyegyenlőségi programját (HEP).

A HEP időarányos megvalósulását, illetve meghatározott helyzetek esetleges megváltozását a HEP-fórumon kell áttekinteni, az áttekintés alapján szükség esetén a HEP-et felül kell vizsgálni, illetve a helyzetelemzést és az intézkedési tervet az új helyzetnek megfelelően módosítani kell.

Körmend Város Önkormányzat Képviselő-testülete és a Körmendi Közös Önkormányzati Hivatal a korábban elfogadott Helyi Esélyegyenlőségi Programot áttekintette, felülvizsgálata most nem szükséges és változatlan formában elfogadja.

Ugyanakkor elrendeli a HEP 2018. év eleji felülvizsgálatát, amelyben már rögzíteni lehet a pályázatok segítségével elért eredményeket, illetve a korábban megfogalmazott célkitűzések módosítása is eszközölhető.

**HATÁROZATI JAVASLAT**

KörmendVáros Önkormányzatának Képviselő-testülete Körmend Város Esélyegyenlőségi Programjának időarányos megvalósulását, illetve az időközbeni változásokat áttekintette, az áttekintés alapján megállapította, hogy a program felülvizsgálata,illetvea helyzetelemzés és az intézkedési terv módosítása nem szükséges, ugyanakkor elrendeli az Önkormányzat esélyegyenlőségi programjának esedékes felülvizsgálatát 2018. I. negyedévében.

Körmend, 2017. augusztus 21.

**Bebes István**

**polgármester**